ΓΡΑΠΤΗ ΕΡΩΤΗΣΗ E-0210/00

υποβολή: Daniel Varela Suanzes-Carpegna (PPE-DE) προς την Επιτροπή

(4 Φεβρουαρίου 2000)

Θέμα: Το ατύχημα του ERIKA και ο αλιευτικός τομέας

Το πρόσφατο ατύχημα τουπό σημαία Μάλτας πετρελαιοφόρου ERIKA στα ανοικτά των ακτών της Βρετάνης προκάλεσε σημαντικές -και σε ορισμένες περιπτώσεις ανεπανόρθωτες- ζημίες στο περιβάλλον γενικά, ιδιαίτερα δε στο θαλάσσιο οικοσύστημα και τους αλιευτικούς πόρους.

Ένας από τους βαρύτερα πληγέντες τομείς, με σοβαρές κοινωνικές συνέπειες, είναι ο τομέας της αλιείας και της ιχθυοκαλλιέργειας.

Έχει αξιολογήσει η Επιτροπή τις ζημίες που προκλήθηκαν από το ατύχημα του ERIKA στον τομέα της αλιείας και της ιχθυοκαλλιέργειας;

Θα μπορούσε η Επιτροπή να μας ενημερώσει για τα συμπεράσματα της αξιολόγησης αυτής;

Εαν δεν είναι ακόμη διαθέσιμα τα σχετικά στοιχεία, δεσμεύεται η Επιτροπή να τα προσφέρει στην Επιτροπή Αλιείας του ΕΚ μόλις τεθούν στη διάθεσή της;

Θα μπορούσε η Επιτροπή να μας ενημερώσει σχετικά με τα οικονομικά μέτρα που σκέπτεται να λάβει για την αποζημίωση των πληγέντων στον τομέα της αλιείας και της ιχθυοκαλλιέργειας;

Θα εφαρμοσθούν έκτακτα μέτρα ενίσχυσης για τον περιορισμό των ζημιών που προκλήθηκαν;

Θα μπορούσε η Επιτροπή να μας ενημερώσει σχετικά με τα μέτρα που έχουν ληφθεί και πρόκειται να ληφθούν με στόχο την αποτελεσματική πρόοδο στον αγώνα κατά των ατυχημάτων στη θάλασσα κατά τη μεταφορά επικίνδυνων εμπορευμάτων και, ιδιαίτερα, κατά των κινδύνων δημιουργίας πετρελαιοκηλίδων, καθώς και την πρόοδο στην έρευνα σχετικά με τον έλεγχο της επέκτασής τους, όταν έχουν ήδη δημιουργηθεί;

Απάντηση του κ. Fischler εξ ονόματος της Επιτροπής

(21 Μαρτίου 2000)

Πραγματοποιούνται τώρα οι εκτιμήσεις εκ μέρους των γαλλικών αρχών σχετικά με τις ζημιές που προκλήθηκαν από το ατύχημα του δεξαμενόπλοιου ERIKA, ιδίως στον τομέα της αλιείας και τηςδατοκαλλιέργειας. Η Επιτροπή είναι έτοιμη, αμέσως μόλις παραλάβει τα αποτελέσματα της εν λόγω εκτίμησης να ταποβάλει στην επιτροπή αλιείας του Κοινοβουλίου.

Βάσει της εκτίμησης αυτής και μετά από αίτηση της Γαλλίας, η Επιτροπή οπωσδήποτε θα θέσει σε εφαρμογή τα πλέον ενδεδειγμένα μέτρα βάσει της ισχύουσας κανονιστικής ρύθμισης. Τα μέτρα αυτά θα αποβλέπουν στην αποζημίωση των ζημιών πουπέστη ο τομέας της αλιείας απάυτήν την πετρελαϊκή καταστροφή. Το Χρηματοδοτικό Μέσο Προσανατολισμού της Αλιείας (ΧΜΠΑ) μπορεί να συμβάλλει, με κοινοτικές συγχρηματοδοτήσεις, στην αποκατάσταση των εν λόγω ζημιών. Οι χρηματοδοτήσεις αυτές μπορούν να ενταχθούν στο πλαίσιο του προσεχούς γαλλικού ενιαίου εγγράφου προγραμματισμού (DOCUP), για τις διαρθρωτικές παρεμβάσειςπέρ της αλιείας και τηςδατοκαλλιέργειας για την περίοδο 2000/2006, σύμφωνα με τις διατάξεις του κανονισμού εφαρμογής του ΧΜΠΑ (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για τον καθορισμό των λεπτομερειών και των όρων των διαρθρωτικών ενεργειών της Κοινότητας στον τομέα της αλιείας(1). Κονδύλι ύψους 225 εκατ. δυνάμει του ΧΜΠΑ διατέθηκε για το πρόγραμμα αυτό τα συγκεκριμένα μέτρα του οποίου θα θεσπισθούν προσεχώς μεταξύ της Επιτροπής και των γαλλικών αρχών. Εντούτοις, δεν προβλέπονται από την παρούσα κοινοτική νομοθεσία μέτρα εξαιρετικών ενισχύσεων στον τομέα της αλιείας και τηςδατοκαλλιέργειας.

Άλλωστε, έχουν ληφθεί ή προβλεφθεί μέτρα για τη βελτίωση της αποτελεσματικότητας της καταπολέμησης των θαλάσσιων ατυχημάτων. Στην περίπτωση του ERIKA, η κοινοτική άμεσος δράση για τη θαλάσσια ρύπανση κινητοποιήθηκε από την Επιτροπή αμέσως μετά τη γνώση του ατυχήματος. Τις μέρες που ακολούθησαν, έναςπάλληλος-σύνδεσμος τέθηκε στη διάθεση των γαλλικών αρχών για τη διευκόλυνση του συντονισμού με τα ευρωπαϊκά αντιρρυπαντικά σκάφη. Στη συνέχεια, μετά από αίτηση των γαλλικών αρχών, συγκεντρώθηκαν ακριβείς πληροφορίες όσον αφορά τη διαθεσιμότητα εξοπλισμού για την πλύση των πτηνών που καλύφθηκαν με μαζούτ και των ελεύθερων κιγκλιδωμάτων. Πάνω από 26 χιλιόμετρα ελεύθερων κιγκλιδωμάτων τέθηκαν έτσι στη διάθεση της Γαλλίας από 10 κράτη μέλη και την Νορβηγία. Τρεις εμπειρογνώμονες της κοινοτικής επείγουσας δράσης εστάλησαν επιτόπου για να συμβάλουν στην εκτίμηση των πολυάριθμων προσφορώνπηρεσιών ή εξοπλισμών που προσφέρθηκαν στη Γαλλία για τον καθαρισμό και την αποκατάσταση. Για να εξαχθούν διδάγματα για το μέλλον, οργανώθηκε τον Ιανουάριο επίσκεψη ειδικευμένων ευρωπαίων παρατηρητών η οποία συντονίσθηκε από την Επιτροπή. Τέλος, κατά τη διάρκεια των εργασιών, δελτία ενημέρωσης που καταρτίσθηκαν βάσει των φακέλων που παρέσχον οι γαλλικές αρχές εστέλλοντο κανονικά από την Επιτροπή στις άμεσες ενδιαφερόμενες αρχές των άλλων κρατών μελών.

Σε συνέχεια, το σχέδιο απόφασης που προτείνεται από την Επιτροπή(2) θα επιτρέψει την ενίσχυση της συνεργασίας στον τομέα της απρόοπτης θαλάσσιας ρύπανσης. Η οριστική του έκδοση από το Κοινοβούλιο και το Συμβούλιο θα δημιουργήσει τους άριστους όρους για τη διαχείριση των καταστάσεων κρίσης όπως αυτή που προκλήθηκε με το ναυάγιο του ERIKA. Στην περίπτωση του ERIKA, θα επιτρέψει ιδιαίτερα τη συμμετοχή στην χρηματοδότηση της αξιολόγησης και της παρακολούθησης των επιπτώσεων της πετρελαιοκηλίδας αυτής στο περιβάλλον.

Μετά το ατύχημα του ERIKA, η Επιτροπή αποφάσισε να εκδώσει ανακοίνωση για την ασφάλεια των δεξαμενόπλοιων με στόχο την ενίσχυση της πρόληψης. Θα προταθούν νομοθετικά μέτρα για τη βελτίωση της αποτελεσματικότητας των ελέγχων των σκαφών στα λιμάνια, τον έλεγχο των νηογνωμόνων και την προώθηση της χρησιμοποίησης των δεξαμενόπλοιων στα ύδατα της Κοινότητας με περισσότερο σεβασμό για το περιβάλλον. Η ανακοίνωση αυτή πρέπει ναποβληθεί στο Κοινοβούλιο και το Συμβούλιο τον Απρίλιο 2000. Η Επιτροπή ελπίζει ότι δίδεται η ευκαιρία για διεξοδική συζήτηση επί του θέματος αυτού.

(1) ΕΕ L 337 της 30.12.1999.

(2) COM(98)769.